Tim Stützle

Tim Stützle (sündinud 15. jaanuaril 2002 Viersenis) on Saksamaa jäähokimängija, kes mängib keskründajana NHL-klubis Ottawa Senators.

Hooajal 2019–20 debüteeris Stützle Saksamaa kõrgliigas Mannheimi Adleri meeskonnas. Ta pääses kohe Adleri põhikoosseisu ning tegi silmapaistva hooaja, kui lõi seitse väravat ja andis 27 väravasöötu. Hooaja lõpus valiti ta Saksamaa kõrgliiga hooaja parimaks uustulnukaks.

2020. aastal valis Senators ta NHL-i draftis kolmanda valikuna. 2020. aasta detsembris sõlmis ta Senatorsiga kolmeaastase lepingu. NHL-is debüteeris ta 15. jaanuaril 2021 mängus Toronto Maple Leafsi vastu ja lõi esimese värava, kui kohtuti taas sama vastasega. 8. mail 2021 tegi ta mängus Winnipeg Jetsi vastu oma esimese kübaratriki NHL-is. Debüüthooajal sai Stützle NHL-is kirja 12+17.

Saksamaa kuni 20-aastaste koondises osales Stützle 2020. ja 2021. aasta juunioride maailmameistrivõistlustel. 2021. aasta juunioride maailmameistrivõistlustel lõi ta viis väravat ja andis viis väravasöötu ning valiti turniiri parimaks ründajaks ja turniiri sümboolsesse koosseisu.https://www.eliteprospects.com/player/348134/tim-stutzle (vaadatud 3.2.2022)

 Viited 

 Välislingid 
 Tim Stützle NHL.com lehel
 Tim Stützle hockeydb.com lehel

Kategooria:Saksamaa jäähokimängijad
Kategooria:Ottawa Senatorsi mängijad
Kategooria:Sündinud 2002